תקוף, תעשה פיגועים

תקוף, תעשה פיגועים (בערבית: زلزل أمن اسرائيل, זַלְזֶל אַמְן אִסְרַאאִיל, "זעזע את ביטחון ישראל") הוא שיר תעמולה שהופק על ידי גדודי עז א-דין אל-קסאם, הזרוע הצבאית של חמאס. השיר, שנכתב במקורו בערבית ופורסם בשנת 2012, התפרסם בגרסה העברית במהלך מבצע צוק איתן בקיץ 2014. הוא הפך בציבור הישראלי ללהיט קומי וגרסאות כיסוי היתוליות ופארודיות רבות הופקו בישראל כתגובה.

הגרסה העברית לשיר פורסמה על ידי חמאס במהלך העימות ברצועת עזה כחלק מהמאבק הפסיכולוגי והתעמולתי של הארגון. גרסה זו מושרת על ידי זמרים עזתיים ומילותיה קוראות ומעודדות לבצע פיגועים בישראל וביושביה. בחירת המילים בתרגום לעברית מליצית והגיית הזמרים מעט משובשות. הקליפ המלווה אותו מציג תעמולה מיליטנטית. מסיבות אלו ובשל הלחן הקליט הפך השיר ללהיט הומוריסטי בקרב הישראלים ובהמשך הוקלטו לו גרסות כיסוי ופארודיה רבות, והוא אוזכר בתוכניות טלוויזיה ישראליות. גם ברשתות החברתיות בלט השיר כמקור ונושא לבדיחות. כך למשל הסטנדאפיסט שלום אסייג ביצע את השיר כמערכון בו הוא מגלם מתמודד באודישן לתוכנית The Voice ישראל.

השיר הוסר מערוץ היוטיוב של חמאס משום שתויג כהפרת המדיניות של יוטיוב האוסרת על דברי שטנה, אך עותקים שלו הועלו לאתר.

מבנה השיר 
השיר בנוי מפזמון חוזר ושישה בתים, כאשר יש בתים המושרים פעם אחת, יש פעמיים, ויש שלוש. יש בתים שאחריהם הפזמון מושר פעם או פעמיים ויש שלא.

ניתן לראות במשפט "כקורי עכביש הם מתגלים" הֶרמז לנאום קורי העכביש.

השיר משתמש במשלב מוגבה (כמו בביטוי "אבד עליו הכלח") לצד שיבושים בלתי-תקניים בתחביר ובאוצר מילים.

מילות השיר

ראו גם
נאצר מחכה לרבין

קישורים חיצוניים

 ארז רונן, קום תעשה פיגועים של החמאס מסתמן כלהיט החם של הקיץ בישראל, באתר "חורים ברשת", 20 ביולי 2014
 
 לירן חסון, עם ישראל לא מתעסקים: התגובה הישראלית לשיר החמאס
 
 
 Yoram Hazony, How a Hamas Anthem Became a Hit in Israel, Tablet Magazine, August 8, 2014
 חיים אבני, תקוף תעשה פיגועים: המיטב, כיכר השבת, 11 באוגוסט 2014 (כמה גרסאות)
 אורי רדלר, בלוג "האונה" - מאמרים, תקוף, תעשה פיגועים: ישראל והצל; ניתוח שאיפות החמאס לפי השיר
 "زلزل أمن إسرائيل" تحتل الملاهي الليلية الإسرائيلية כתבה בערבית על השימוש הישראלי בשיר

הערות שוליים

שירי 2014
תעמולה פלסטינית
מוזיקה: תופעות אינטרנט
שירי מבצע צוק איתן
חמאס
שירי מלחמות
שירים על ישראל
תופעות אינטרנט ישראליות